P R O C E S - V E R B A L

Încheiat astăzi 11.02.2022, în şedinţa ordinară a Consiliului Local al comunei Vădeni, județul Brăila la care participă un număr de treisprezece consilieri din totalul de treisprezece.

La şedinţă participă de drept dna Coman Stanca – primarul comunei și dra Mustaţă Lenuţa – secretarul general al comunei.

De asemenea, participă și dna Ghelase Ștefana – inspector compartimentul financiar – contabil.

Secretarul general informează că mandatul de președinte de ședință al dlui Tudorică Iulian a ajuns la final și solicită propuneri pentru un nou președinte.

Dl Crăciun Ștefan propune pe dna Avârvărei Elena pentru un mandat de 3 luni, propunere votată în unanimitate.

Dra Mustaţă Lenuţa supune aprobării procesul – verbal de la şedinţa anterioară.

Nefiind obiecţiuni, procesul – verbal este aprobat cu unanimitate de voturi.

Președintele de ședință prezintă ordinea de zi:

1. *Proiect de hotărâre* privindaprobareaexecuției bugetului de venituri și cheltuieli pentru anul 2021 *– inițiator primar;*
2. *Proiect de hotărâre* privind însușirea rezultatelor inventarierii pe anul 2021 a activelor din domeniul public și privat al comunei Vădeni, județul Brăila – in*ițiator primar;*
3. *Proiect de hotărâre* privind aprobarea scoaterii din funcţiune a unor mijloace fixe, proprietate privată a comunei Vădeni, în urma inventarierii anuale *– inițiator primar;*
4. *Proiect de hotărâre* privind modificarea Anexei nr.1 la Hotărârea nr.53 din 19.06.2020 a Consiliului local privind aprobarea tarifului pentru folosirea utilajelor mecanice din dotarea UAT Vădeni din cadrul proiectului „Platforma de depozitare şi gospodărire a gunoiului de grajd şi a deşeurilor menajere comuna Vădeni, județul Brăila” – *inițiator primar;*
5. *Proiect* de *hotărâre* privind aprobarea Regulamentului privind modalitatea de eliberare a certificatului de atestare a edificării construcției executate fără autorizatie de construire pentru care împlinirea termenului de prescripție prevăzut de lege nu mai permite aplicarea sancțiunilor – *inițiator primar;*
6. *Proiect* de *hotărâre* privind aprobarea Planului anual de acţiuni privind serviciile sociale administrate și finanțate din bugetul consiliului local Vădeni, pentru anul 2022 – *inițiator primar;*
7. *Proiect de hotărâre* privind aprobarea locurile unde sunt interzise organizarea și desfășurarea adunărilor publice pe raza administrativ-teritorială a comunei Vădeni, județul Brăila *– inițiator primar;*
8. *Proiect de hotărâre* privind aprobarea Raportului de evaluare a capacităţii de apărare împotriva incendiilor, analiza activității Serviciului Voluntar pentru Situaţii de Urgență şi măsuri de îmbunătăţire a acestora la nivelul comunei Vădeni, judeţul Brăila *– inițiator primar;*

 9. Prezentarea spre analiză și soluționare a cererii dlui Dingu Mădălin - Florentin, înregistrată la nr.1736/04.03.2022.

10*. Alte probleme.*

Dna primar solicită suplimentarea ordinii de zi cu încă 1 punct:

- *Proiect de hotărâre* privind aprobarea Planului pentru asigurarea resurselor umane, materiale şi financiare necesare gestionării situaţiilor de urgenţă la nivelul comunei VĂDENI, judeţul Brăila, pentru anul 2022 – *inițiator primar*, întrucât, după momentul convocării acestei ședințe, Inspectoratul pentru Situațíi de Urgență ”Dunărea” al Județului Brăila ne-a comunicat că termenul limită pentru înaintarea HCL la Inspectorat este 15.04.2022, dată până la care nu mai ținem o altă ședință de consiliu.

 Preşedintele de şedinţă supune la vot ordinea de zi, cu suplimentarea solicitată, și se aprobă în unanimitate de voturi.

Se trece la **punctul unu** din ordinea de zi: *Proiect de hotărâre* privindaprobareaexecuției bugetului de venituri și cheltuieli pentru anul 2021 *– inițiator primar.*

Preşedintele de şedinţă prezintă proiectul de hotărâre și dă cuvântul dnei Ghelase Ștefana care expune raportul de specialitate, precizând că:

-veniturile totale pentru 2021 sunt în sumă de 13.737.997,58 lei, suma fiind mai mare pentru că am primit banii prin FEPAM (Fondul European pentru Pescuit și Afaceri Maritime) pentru proiect;

-cheltuielile totale pentru anul trecut sunt de 11.813.552,87 lei;

-excedentul este de 1.924.444,71 lei.

 Nu sunt dezbateri şi se supune la vot proiectul care se aprobă cu unanimitate de voturi.

 Se trece la **punctul doi** din ordinea de zi: *Proiect de hotărâre* privind însușirea rezultatelor inventarierii pe anul 2021 a activelor din domeniul public și privat al comunei Vădeni, județul Brăila – *inițiator primar.*

Preşedintele de şedinţă prezintă proiectul de hotărâre cu materialele anexate și invită la dezbateri.

 Nu sunt dezbateri şi se supune la vot proiectul care se aprobă cu unanimitate de voturi.

 Se trece la **punctul trei** din ordinea de zi: *Proiect de hotărâre* privind aprobarea scoaterii din funcţiune a unor mijloace fixe, proprietate privată a comunei Vădeni, în urma inventarierii anuale *– inițiator primar.*

 Preşedintele de şedinţă prezintă proiectul de hotărâre și dă cuvântul dnei Ghelase Ștefana care expune raportul de specialitate, precizând că:

-sunt mijloace fixe care trebuie casate fiind rezultate în urma desființării vechiului parc de joacă, materiale care sunt vechi, deteriorate și neconforme cu actualele norme de realizare a locurilor de joacă pentru copii.

 Nu sunt dezbateri şi se supune la vot proiectul care se aprobă cu unanimitate de voturi.

 Se trece la **punctul patru** din ordinea de zi: *Proiect de hotărâre* privind modificarea Anexei nr.1 la Hotărârea nr.53 din 19.06.2020 a Consiliului local privind aprobarea tarifului pentru folosirea utilajelor mecanice din dotarea UAT Vădeni din cadrul proiectului „Platforma de depozitare şi gospodărire a gunoiului de grajd şi a deşeurilor menajere comuna Vădeni, județul Brăila” -*inițiator primar.*

 Preşedintele de şedinţă prezintă proiectul de hotărâre și dă cuvântul dlui viceprimar care expune raportul de specialitate, precizând că:

 -majorarea tarifelor propusă este necesară în contextul creșterii prețurilor la toate materialele și, mai ales, la combustibil.

 -dna Dănăilă Liliana – consilier local – s-a dovedit eficientă dotarea cu astfel de utilaje?

 -dna primar – cetățenii mai puțin au apelat la închirierea acestora, însă Primăria s-a folosit mult de ele în activitățile de gospodărire comunală. Vidanja a fost folosită și la incendii.

 De altfel, în prezent e o mare problemă cu incendiile de vegetație. E o luptă continua să stingem focurile. Oamenii parcă sunt total inconștienți cu aceste acțiuni de aprindere a miriștilor.

 -dna Avârvărei Elena – consilier local – au fost prinși cei care au dat foc?

 -dna primar – nu. Trebuie să ne gândim împreună să cooptăm în cadrul SVSU bărbați care să se implice și cu care să putem acționa în toate situațiile critice.

 Nu mai sunt dezbateri şi se supune la vot proiectul care se aprobă cu unanimitate de voturi.

Se trece la **punctul cinci** din ordinea de zi: *Proiect de hotărâre* privind aprobarea Regulamentului privind modalitatea de eliberare a certificatului de atestare a edificării construcției executate fără autorizatie de construire pentru care împlinirea termenului de prescripție prevăzut de lege nu mai permite aplicarea sancțiunilor – *inițiator primar*.

 Preşedintele de şedinţă prezintă proiectul de hotărâre și dă cuvântul drei Mustață Lenuța care detaliază materialele anexate.

 Nu sunt dezbateri şi se supune la vot proiectul care se aprobă cu unanimitate de voturi.

 Se trece la **punctul șase** din ordinea de zi: *Proiect de hotărâre* privind aprobarea Planului anual de acţiuni privind serviciile sociale administrate și finanțate din bugetul consiliului local Vădeni, pentru anul 2022 – *inițiator primar.*

 Preşedintele de şedinţă prezintă proiectul de hotărâre și dă cuvântul drei Mustață Lenuța care detaliază materialele anexate.

 Nu sunt dezbateri şi se supune la vot proiectul care se aprobă cu unanimitate de voturi.

 Se trece la **punctul șapte** din ordinea de zi: *Proiect de hotărâre* privind aprobarea locurile unde sunt interzise organizarea și desfășurarea adunărilor publice pe raza administrativ-teritorială a comunei Vădeni, județul Brăila – *inițiator primar.*

Preşedintele de şedinţă prezintă proiectul de hotărâre și dă cuvântul dlui viceprimar care expune raportul de specialitate.

 Nu sunt dezbateri şi se supune la vot proiectul care se aprobă cu unanimitate de voturi.

 Se trece la **punctul opt** din ordinea de zi: *Proiect de hotărâre* privind aprobarea Raportului de evaluare a capacităţii de apărare împotriva incendiilor, analiza activității Serviciului Voluntar pentru Situaţii de Urgență şi măsuri de îmbunătăţire a acestora la nivelul comunei Vădeni, judeţul Brăila – *inițiator primar*.

 Preşedintele de şedinţă prezintă proiectul de hotărâre și dă cuvântul drei Mustață Lenuța care detaliază materialele anexate.

 Nu sunt dezbateri şi se supune la vot proiectul care se aprobă cu unanimitate de voturi.

 Se trece la **punctul nouă** din ordinea de zi: Prezentarea spre analiză și soluționare a cererii dlui Dingu Mădălin - Florentin, înregistrată la nr.1736/04.03.2022.

 Preşedintele de şedinţă dă cuvântul drei Mustață Lenuța care prezintă cererea, amintind că am mai avut o astfel de situație anul trecut, solicitarea finalizându-se cu vânzarea terenului către proprietarul locuinței, iar cererea de anul acesta fiind în curs de soluționare.

 Astfel, când beneficiarii de teren conform Legii nr. 15/2003 au înstrăinat locuința edificată pe teren, iar noii proprietari nu pot beneficia, după lege, de atribuirea terenului, am completat Regulamentul local de atribuire a terenurilor, dând posibilitatea ca terenul să poată fi concesionat sau cumpărat de noii proprietari ai locuințelor.

 -dna primar – cel mai bine este să se vândă terenul, astfel nu ne mai confruntăm cu rău platnici ai redevenței, situație cu care ne luptăm de ani de zile.

 Președintele de ședință supune la vot solicitarea dlui Dingu Mădălin - Florentin și, cu unanimitate de voturi, hotărăște începerea procedurilor pentru realizarea vânzării terenului aferent locuinței, cu respectarea prevederilor legale.

 Se trece la **punctul zece** din ordinea de zi: *Proiect de hotărâre* privind aprobarea Planului pentru asigurarea resurselor umane, materiale şi financiare necesare gestionării situaţiilor de urgenţă la nivelul comunei VĂDENI, judeţul Brăila, pentru anul 2022 – *inițiator primar*.

 Preşedintele de şedinţă prezintă proiectul de hotărâre și dă cuvântul drei Mustață Lenuța care detaliază materialele anexate, precizând că despre resursele materiale şi financiare necesare gestionării situaţiilor de urgenţă la nivelul comunei s-a discutat și când s-a aprobat BVC pe anul 2022.

 Nu sunt dezbateri şi se supune la vot proiectul care se aprobă cu unanimitate de voturi.

 Se trece la **punctul unsprezece** din ordinea de zi: *Alte probleme*.

 Nu sunt alte probleme şi dna Avârvărei Elena, preşedintele de şedinţă, declară încheiate lucrările şedinţei.

 Drept pentru care s-a întocmit prezentul proces-verbal.

 PREŞEDINTE DE ŞEDINȚĂ, SECRETAR GENERAL,

 Elena AVÂRVĂREI Lenuța MUSTAȚĂ